Turun joukkoliikennetoimisto

Turun kaupungin joukkoliikennetoimisto on Turun ympäristötoimialan palvelualue, jonka tehtävänä on kaupunkiseudun joukkoliikenteen (Fölin) järjestäminen. Turun joukkoliikennetoimisto ostaa pääosan liikenteestä kilpailuttamalla yksityisiltä bussiliikennöitsijöiltä (noin 80 % toiminnasta) ja osan (noin 20 % toiminnasta) ilman kilpailutusta kaupungin omistamalta Turun Kaupunkiliikenne Oy:ltä. Lisäksi erillisten sopimusten nojalla kelpuutetaan tietyillä seutuliikennealueen ulkopuolelle ulottuvilla linjoilla Fölin liput seutuliikennealueen sisällä.

Liikenne rahoitetaan lipputuloilla ja kaupungin tuella. Vuonna 2007 Turun joukkoliikenteessä tehtiin 19,7 miljoonaa matkaa. Joukkoliikennetoimiston tulot olivat 18,3 miljoonaa euroa ja menot 28,6 miljoonaa euroa, eli kaupungin tuki oli noin 10,3 miljoonaa euroa.

Joukkoliikenteen reittejä ja aikatauluja, lippujen hintoja sekä hankintoja koskevat päätökset tekee Turun kaupunkiseudun joukkoliikennelautakunta. 

Turun joukkoliikennetoimisto erotettiin 1990-luvulla Turun kaupungin liikennelaitoksesta yhteistariffisopimuksen muutettua TLO:n liikenteen kaupungin ostoliikenteeksi. Tällöin oli välttämätöntä siirtyä tilaaja-tuottajamalliin. Liikenteen kilpailutus alkoi vuonna 1995 linjalla 99 ja muilla linjoilla vaiheittain vuodesta 1999 alkaen. Seudullinen liikenne siirtyi joukkoliikennetoimiston alaisuuteen kesällä 2014.

Turun joukkoliikennetoimiston johtajana toimi perustamisesta vuoteen 2005 asti joukkoliikennejohtaja, DI Erkki Airaksinen. Hänen seuraajansa on joukkoliikennejohtaja, DI Sirpa Korte.

Peruslinjat

Yölinjat 

Yövuoroja ajetaan myös linjoilla 6 ja 7.

Työmatkalinjat

Koululaislinjat

Palvelulinjat

Erikoislinjat

Seutulinjat

Liikennöitsijät

Kilpailutettuja linjoja ajavat liikennöitsijät:

LS-Liikennelinjat
Länsilinjat
SL-Autolinjat
Tarjousyhteenliittymä Vesman Liikenne ja Grandellin Liikenne
Turun Kaupunkiliikenne
Turun Linja-autoilijain Osakeyhtiö
V-S Bussipalvelut

Kilpailutettua liikennettä ovat aiemmin ajaneet myös Sopimus Seitsikko, Mikko Rindell ja Tarjousyhteenliittymä SAL & TI (Turun Linja-auto, Lehtisen Linja ja Linjaliikenne J. Salonen).

Fölin lippuja kelpuuttavat tietyillä linjoillaan:
Turun Linja-autoilijain Osakeyhtiö
Vainion Liikenne

Lähteet

Aiheesta muualla
 Föli

Suomen linja-autoliikenne
Turun liikenne